**NOLIKUMS**

**GALDA TENISA SACENSĪBAS**

**Mērķis un uzdevumi.**

1. Popularizēt galda tenisu.
2. Vairot aktīvās atpūtas iespējas.

**Vieta un laiks.**

Sacensības notiks 2022.gada 2.aprīlī plkst. 10.00 Svariņu sporta zālē.

**Vadība.**

Sacensības organizē Dagdas pilsētas un pagastu apvienības sporta pasākumu organizators Vjačeslavs Čumiks (tel. 22023682, e-pasts sports@dagda.lv) sadarbībā ar Krāslavas novada pašvaldību.

Atbildīgs par turnīra norisi J.Igaunis (28375436).

**Dalībnieki.**

Sacensībās drīkst piedalīties visi galda tenisa spēles cienītāji. Sacensībās piedalās fiziski veseli iedzīvotāji. Katrs atbild par savu veselības stāvokli un pieteikuma veidlapā parakstās par drošības un sacensību noteikumu ievērošanu. Dalībnieki spēlē ar savu sporta inventāru.

**Dalībnieku skaits ir ierobežots, max 16 dalībnieki**.

**Sacensību norises kārtība.**

Sacensības notiek gan individuāli gan pāru spēlēs. Sacensību norises sistēma tiek noteikta sacensību dienā atkarībā no pieteikto dalībnieku skaita. Viena spēle sastāv no trijiem setiem. Par uzvaru spēlē tiek piešķirti 2 punkti, par zaudējumu 0 punkti.

Vienādu punktu gadījumā vietas nosaka sekojoši:

1. pēc savstarpējās spēles iegūtiem punktiem;
2. pēc savstarpējās spēles iegūto un zaudēto punktu attiecības;
3. pēc visās spēlēs iegūto un zaudēto setu attiecības;
4. ja citi iepriekšējie rādītāji vienādi tiek izspēlētas papildspēles;

**Finansiālie nosacījumi.**

Sacensību organizēšanā un apbalvošanā tiek piesaistīti Krāslavas novada līdzekļi.

**Vērtēšana un apbalvošana.**

Individuālo sacensību 1.–3. vietu ieguvēji tiek apbalvoti ar kausiem, pāru godalgoto vietu ieguvēji ar medaļām.

**Pieteikumi.**

Pieteikties var zvanot pa tālruni 28375436 (Jevgēnijs) Pieteikšanās sacensībām notiek līdz 1.aprīlīm PLKST 17:00